**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO PAGAL PANAUDOS SUTARTį**

2018 m. kovo    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 18 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu, 3, 4 dalimis, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (Molėtų rajono savivaldybės tarybos 2017 m. liepos 27 d. sprendimo Nr. B1-135 redakcija), 4.2, 6.1 papunkčiais, atsižvelgdama į Molėtų rajono savivaldybės administracijos direktoriaus 2018 m. kovo 20 d. įsakymą Nr. B6-209 „Dėl Molėtų rajono savivaldybės turto pripažinimo nereikalingu savivaldybės funkcijoms vykdyti“, viešosios įstaigos Molėtų ligoninės 2018 m. kovo 7 d. raštą Nr. S-79 „Dėl laisvų patalpų perdavimo ir kritiškos pagalbinio pastato stogo būklės“,

Molėtų rajono savivaldybės taryba n u s p r e n d ž i a:

1. Perduoti viešajai įstaigai Molėtų ligoninei, kodas 267596470, pagal panaudos sutartį iki 2020 m. kovo 2 d. laikinai neatlygintinai naudoti Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą - 23,51 kv. m ploto patalpas (iš jų: 11,63 kv. m ploto patalpas, plane pažymėta 1-3 ir 11,88 kv. m bendro naudojimo patalpas, plane pažymėta 1-4) ligoninės pastate (registro Nr. 90/66865, unikalus Nr. 6298-9009-8017, plane pažymėta 1D4p, bendras plotas 7471,58 kv. m), esančiame Molėtų r. sav., Molėtų m., Graužinių g. 3, Priėmimo – skubios pagalbos skyriaus veiklai vykdyti. Patalpų įsigijimo vertė – 8190,88 Eur, likutinė vertė 2018 m. kovo 1 d. – 5907,73 Eur.
2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 punkte nurodyto turto panaudos sutartį ir turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras